รัฐบาลไทย-ข่าวทำเนียบรัฐบาล-รัฐมนตรีว่าการกระทรวงคมนาคม ห่วงผู้ใช้ทางถนนมิตรภาพ สั่งการเร่งดำเนินการแก้ไขปัญหาน้ำท่วมทางหลวงหมายเลข 2 (ถนนมิตรภาพ) ตอน บ่อทอง  - มอจะบก ระหว่าง กม. ที่ 83+100 - 83+200
วันจันทร์ที่ 5 กันยายน 2565
รัฐมนตรีว่าการกระทรวงคมนาคม ห่วงผู้ใช้ทางถนนมิตรภาพ สั่งการเร่งดําเนินการแก้ไขปัญหาน้ําท่วมทางหลวงหมายเลข 2 (ถนนมิตรภาพ) ตอน บ่อทอง  - มอจะบก ระหว่าง กม. ที่ 83+100 - 83+200
ตามที่ได้มีสื่อสังคมออนไลน์นําเสนอข่าวเมื่อวันที่ 4 กันยายน 2565 กรณีฝนตกหนักทําให้เกิดน้ําท่วม บริเวณถนนมิตรภาพ ที่ กม. 83 - 84 ส่งผลให้ผู้ใช้ทางไม่ได้รับความสะดวกในการเดินทาง นั้น
นายศักดิ์สยาม ชิดชอบ รัฐมนตรีว่าการกระทรวงคมนาคม ห่วงใยประชาชนผู้ใช้ทาง สั่งการ กรมทางหลวง (ทล.) ให้เร่งแก้ไขเหตุการณ์ดังกล่าว พร้อมติดตามสถานการณ์อุทกภัยอย่างใกล้ชิด เนื่องจากในขณะนี้เกิดร่องมรสุมกําลังแรงเลื่อนลงมาพาดผ่านภาคเหนือตอนล่าง ภาคกลางตอนบน และภาคตะวันออกเฉียงเหนือ ประกอบกับมรสุมตะวันตกเฉียงใต้ที่พัดปกคลุมทะเลอันดามัน ภาคใต้ และอ่าวไทยจะมีกําลังแรงขึ้น ทําให้ประเทศไทยมีฝนเพิ่มขึ้นและมีฝนตกหนักถึงหนักมากบางแห่ง ซึ่งอาจทําให้เกิดน้ําท่วมฉับพลันและน้ําป่าไหลหลากโดยเฉพาะพื้นที่ลาดเชิงเขาใกล้ทางน้ําไหลผ่านและพื้นที่ลุ่ม โดยให้รายงานถึงผลกระทบจากอุทกภัยต่อการคมนาคมสัญจรของประชาชนในพื้นที่ พร้อมกับให้ดําเนินการติดตั้งป้ายเตือน ป้ายแนะนําเส้นทางเลี่ยงบริเวณสายทางที่ได้รับผลกระทบจากอุทกภัย พร้อมจัดเจ้าหน้าที่ติดตามสถานการณ์ เพื่อเข้าช่วยเหลือและอํานวยความสะดวกด้านการเดินทางให้แก่ประชาชนอย่างทันท่วงที
นายจิระพงศ์ เทพพิทักษ์ ผู้อํานวยการสํานักงานทางหลวงที่ 10 (นครราชสีมา) ทล. เปิดเผยว่า เหตุการณ์น้ําท่วมบริเวณดังกล่าว เกิดขึ้นเมื่อวันอาทิตย์ที่ 4 กันยายน 2565 เวลาประมาณ 19:50 น.บนทางหลวงหมายเลข 2 (ถนนมิตรภาพ) ตอน บ่อทอง - มอจะบก ระหว่าง กม. ที่ 83+100 - 83+200 ด้านซ้ายทาง ทิศทางมุ่งหน้าจังหวัดนครราชสีมา ระดับน้ําท่วมผิวจราจรสูงประมาณ 30 เซนติเมตร สาเหตุเนื่องจากเกิดฝนตกหนักในพื้นที่ ทําให้มีมวลน้ําสะสมจากเขายายเที่ยงเป็นจํานวนมากไหลลงสู่เขื่อนลําตะคอง แต่ระบายไม่ทันจึงทําให้เกิดน้ําท่วมขังผิวจราจรด้านซ้ายทางโดยหลังจากรับทราบสถานการณ์แล้วจึงเร่งสั่งการให้เจ้าหน้าที่ในสังกัดหมวดทางหลวงปากช่องที่ 1 แขวงทางหลวงนครราชสีมาที่ 2 ตํารวจทางหลวง และประสานตํารวจภูธรตลอดจนอาสาสมัคร ลงพื้นที่เพื่ออํานวยความสะดวกด้านการจราจรให้กับผู้ใช้ทาง และดําเนินการเร่งระบายน้ํา จนสถานการณ์เข้าสู่สภาวะปกติเมื่อเวลาประมาณ 20.50 น. ใช้ระยะเวลาในการดําเนินงานประมาณ 1 ชั่วโมง
ผู้อํานวยการสํานักงานทางหลวงที่ 10 (นครราชสีมา) กล่าวเพิ่มเติมว่า สําหรับทางหลวงหมายเลข 2 (ถนนมิตรภาพ) ตอน บ่อทอง - มอจะบก ระหว่าง กม. ที่ 83+100 - 83+200 นั้น มีลักษณะทางกายภาพเป็นแนวเส้นทางตัดผ่านภูเขา โดยมีเขายายเที่ยงอยู่ด้านขวาทางและด้านซ้ายทางเป็นแนวเขื่อนลําตะคอง อีกทั้งจุดดังกล่าวเป็นช่วงที่ทางหลวงพิเศษระหว่างเมืองหมายเลข 6 (M6) ก่อสร้างยกระดับเหนือถนนมิตรภาพ ทําให้ปริมาณน้ําฝนระบายลงถนนบริเวณดังกล่าวอีกทั้งในช่วงระหว่าง กม. ที่ 80+700 - 83+600 ระยะทางยาวประมาณ 900 เมตร บริเวณนี้มีการวางแนวท่อคอนกรีต (Cross Drain) ขนาด 1 แถว เส้นผ่าศูนย์กลาง 1 เมตร ผ่านใต้ผิวการจราจรด้านขวาทางเข้าสู่ร่องกลางถนน ตามด้วยการวางท่อ Cross Drain ขนาด 2 แถว เส้นผ่าศูนย์กลาง 1 เมตร เพื่อระบายน้ําจากร่องกลางถนนลงสู่เขื่อนลําตะคองซึ่งในสภาวะปกติสามารถรองรับการระบายน้ําฝนได้แต่กรณีที่เกิดเหตุนี้มีปริมาณน้ําฝนที่ตกลงมาเกินกว่า80มิลิเมตร รวมถึงน้ําที่ไหลมาสมทบเป็นจํานวนมากจากเขายายเที่ยง ทําให้การระบายน้ําของท่อ Cross Drain ที่มีอยู่ไม่สามารถระบายได้ทันทําให้เกิดน้ําฝนสะสมรอการระบาย ประกอบกับบริเวณดังกล่าวเป็นช่วงแนวทางโค้งมีการก่อสร้าง Concrete Barrier เพื่อป้องกันอันตรายและอุบัติเหตุรถตกข้างทางจึงทําให้มวลน้ําถูกชะลอไว้บนผิวการจราจรด้วย
ทล. ขออภัยในความไม่สะดวกต่อเหตุการณ์ดังกล่าว และไม่ได้นิ่งนอนใจด้วยสภาพภูมิอากาศในระยะนี้อยู่ในช่วงฤดูฝน หากเกิดกรณีน้ําท่วมบริเวณดังกล่าวขึ้นอีกและส่งผลให้การจราจรไม่สามารถผ่านได้สํานักงานทางหลวงที่ 10 (นครราชสีมา) โดยแขวงทางหลวงนครราชสีมาที่ 2 จะดําเนินการเปิดใช้ทางหลวงพิเศษระหว่างเมืองหมายเลข 6 (M6)เพื่อให้ประชาชนที่จะเดินทางเข้าสู่จังหวัดนครราชสีมาเดินทางได้อย่างสะดวกที่บริเวณทางเชื่อมที่ กม. 65+000 (บริเวณศูนย์พักพิงสุนัขจรจัดฯ)ตําบลหนองสาหร่าย อําเภอปากช่องจังหวัดนครราชสีมาซึ่งเป็นจุดที่เคยเปิดให้เข้าใช้ในช่วงเทศกาลปีใหม่ 2565 และเทศกาลสงกรานต์ 2565 ที่ผ่านมาและออกจาก M6ที่ อําเภอสีคิ้ว และอําเภอขามทะเลสอจังหวัดนครราชสีมา ซึ่งตลอดช่วงระยะเวลาเปิดใช้ทางหลวงพิเศษระหว่างเมืองหมายเลข 6 (M6)จะมีเจ้าหน้าที่ของแขวงทางหลวงนครราชสีมาที่ 2ตํารวจทางหลวง ร่วมดําเนินการเพื่ออํานวยความสะดวกแก่ประชาชน สําหรับการแก้ไขปัญหาในระยะยาว ได้เตรียมดําเนินการวางแนวท่อ Cross Drain เพิ่มอีกจํานวน3 จุด เพื่อรองรับและระบายปริมาณน้ําฝนได้อย่างมีประสิทธิภาพมากยิ่งขึ้น
หากประชาชนผู้ใช้ทางพบเห็นสถานการณ์น้ําท่วมทางหลวง ถนนหรือสะพานชํารุด สามารถแจ้งได้ที่ สํานักงานทางหลวง แขวงทางหลวง ทั่วประเทศ หรือสายด่วน ทล. 1586 (โทรฟรี 24 ชั่วโมง)